cyanic-selkie/wikianc huggingface dataset:
Ռիհաննա
2009-2010: Բռնության գործը և Rated R
2009 թվականի փետրվարի 8-ին, պլանավորված մասնակցությունը «Grammy»-ի մրցանակաբաշխությանը, հետաձգվեց։ Հայտնի դարձավ, որ նրա նախկին ընկերը, երգիչ Քրիս Բրաունը, ձերբակալվել է հանցագործության մեղադրանքով։ 2009 թվականի մարտի 5-ին Բրաունը մեղադրվեց հարձակման և սպառնալիքի համար։ Լոս-Անջելեսի ոստիկանության կողմից, TMZ.com կայքում տարածած լուսանկարներում պարզ երևում էին, որ Ռիհաննան վնասվածք է ստացել։ STOParazzi կազմակերպությունը, առաջարկեց ընդունել օրենք երգչուհու պատվին՝ «Ռիհաննայի օրենք», որի համաձայն իրավապահ մարմինները իրավունք չունեն տարածել նկարները, կամ այլ տեղեկություններ՝ կապված այդ հանցագործությունից տուժելու հետ։
Փետրվարյան դեպքերից հետո առաջին անգամ Ռիհաննան Քանյե Ուեսթի հետ նկարահանվեց «Paranoid» տեսահոլովակում։ Նա համագործակցել է նաև Ջեյ Զիի և Քանյե Ուեսթի հետ՝ «Run This Town» երգն ավարտին հասցնելու համար, որը հասավ Billboard Hot 100-ի երկրորդ հորիզոնական, ինչպես նաև բարձր դիրքեր գրավեց նաև աշխարհի տասնյակ երկրներում։
Չորրորդ ալբոմը՝ «Rated R», թողարկվեց 2009 թվականի նոյեմբերի 23-ին, որին Rolling Stone ժուրնալը պոզիտիվ գնահատական տվեց, նշելով, որ Ռիհաննան փոխել է իր հնչողությունը, թողարկելով տարվա ամենալավ ալբոմներից մեկը։ Այն Billboard 200-ում զբաղեցրեց չորրորդ տեղը և մեկ միլիոն կրկնօրինակի վաճառքի համար Ամերիկայի ձայնագրման ասոսացիայի կողմից ստացավ պլատինե մրցանակ։ Ալբոմի առաջին 3 երգը՝ «Russian Roulette», «Hard» և «Rude Boy», մտան Billboard Hot 100-ի լավագույն տասնյակ։
2010. Իրական ժամանակով
2010 թվականի նոյեմբերի 16-ին Ռիհաննան թողարկեց իր 5-րդ ալբոմը՝ «Loud», որը զբաղեցրեց 3-րդ տեղը Billboard 200-ում, շնորհիվ առաջին շաբաթում 207,000 կրկնօրինակի վաճառքի, որը հանդիսանում է Ռիհաննայի կարիերայում շաբաթական ալբոմների վաճառքի լավագույն ցուցանիշը։ «Only Girl (In the World)» հիմնական երգը զբաղեցրեց Billboard Hot 100-ի առաջին հորիզոնականը, այդ թվում նաև Ավստրալիայում, Կանադայում և Մեծ Բրիտանիայում։ «Grammy»-ի 53-րդ մրցանակաբաշխությանը երգը ստացավ՝ «Լավագույն երաժշտական ձայնագրություն» պարգևը։ Երկրորդ երգը՝ «What’s My Name?», կանադացի ռեփեր Drake-ի մասնակցությամբ, գլխավորեց Billboard Hot 100 և UK Singles-ի աղյուսակները։ Չնայած նրան, որ այն երկրորդ երգն էր ալբոմի, սակայն ավելի շուտ հասավ ցուցակի վերևում, քան առաջին երգը՝ «Only Girl (In the World)»: ԵՎ դա առաջին անգամն էր, երբ ալբոմի դեբյուտային երգը գլխավորում է Hot 100-ը՝ երկրորդ գլխավորումից հետո։ Նրա երրորդ միջազգային երգը՝ «S&M»` Britney Spears-ի մասնակցությամբ, կրկնեց նախորդ երկու երգերի հաջողությունը` դարձնելով Ռիհաննային ամենաերիտասարդ կատարողուհին աղյուսակի ողջ պատմության մեջ, որին հաջողվել է 10 անգամ հայտնվել աղյուսակի վերևում։ Այնուհետև թողարկվեցին «Man Down» և «California King Bed» երգերը։ Ալբոմի վերջին երգը՝ «Cheers (Drink to That)» բարձրացավ մինչև 7-րդ տեղը Hot 100-ում։ Ալբոմը գովազդելու համար երգչուհին 2011 թվականի հունիսին կազմակերպեց Loud միջազգային համերգային տուրը։
2011 թվականի հոկտեմբերին Ռիհաննայի մասնակցությամբ թողարկվեց երկու երգ՝ «Princess of China», Coldplay-ի Mylo Xyloto և Nicki Minaj-ի Pink Friday ալբոմների հետ համատեղ աշխատանքի շնորհիվ։ Մեկ ամսվա ընթացքում նա դարձավ ամերիկյան The X Factor ծրագրի ժյուրիի անդամ։ 2011 թվականի նոյեմբերի 21-ին 2 տարբերակով թողարկվեց նրա 6-րդ ալբոմը՝ «Talk That Talk»` Deluxe և Standart: 2011 թվականի սեպտեմբերի 22-ին կայացավ հիմնական երգի` «We Found Love»-ի ռադիո-պրեմիերան, որը հենց նույն օրը հասանելի դարձավ կոմերցիոն իրականությանը iTunes-ի միջոցով։ Այն բանից հետո, երբ «We Found Love»-ը զբաղեցրեց 9-րդ տեղը ԱՄՆ-ի ցուցակում, Ռիհաննան դարձավ Hot 100-ի պատմության մեջ մենակատարներից ամենաարագը, որի 20 երգերը մտան լավագույն տասնյակ՝ գերազանցելով նախկինում կատարած Madonna-ի ռեկորդը։ Ավելի ուշ երգը դարձավ Ռիհաննայի տասնմեկերորդ հիթ 1-ը Billboard Hot 100-ում։ Նոյեմբերի 11-ին թողարկվեց երկրորդ երգը՝ «You Da One», իսկ տեսահոլովակի նկարահանումները նախատեսված էին անցկացնել Լոնդոնում տարվա վերջին։ Նա ճանաչվեց տարվա ամենավաճառված երգչուհին Մեծ Բրիտանիայում՝ գերազանցելով Adell-ին 6,000-ով շատ վաճառված երգով։ Ապրիլին թողարկվեց «Where Have You Been» երգը, որի տեսահոլովակի պրեմիերան ցուցադրվեց 2012 թվականի ապրիլի 30-ին VEVO-ով։
Ռիհաննան մասնակցեց Peter Berg-ի «Sea ​​fight» ֆիլմի նկարահանումներին, որը լույս տեսավ 2012 թվականի ապրիլին։ 2012 թվականի սեպտեմբերի 26-ին թողարկվեց 7-րդ ալբոմի առաջին երգը՝ «Diamonds»: Երգի բառերը գրել է ավստրալուհի երգչուհի Sia-ն, պրոդյուսերներն են՝ Benny Blanco-ն և STARGATE-ը։ Հաջորդ ամսում թողարկվեց թվով 7-րդ ալբոմը՝ «Unapologetic», որն ներառեց 5 երգ՝ «Diamonds», «Stay», «Pour It Up», «Right Now» և «What Now»: «Diamonds»-ը Billboard Hot 100-ում զբաղեցրեց առաջին տեղը, «Stay»-ը՝ երրորդ տեղը, մնացածը նույնպես բավարար հաջողակ էին ցուցակում։ Բոլոր երգերի համար նկարահանվել էին տեսահոլովակներ, բացի «Right Now»-ից։
2013 թվականի վերջին «Hate That I Love You» տեսահոլովակի դիտումների թիվը անցավ 100 միլիոնը, ինչը նշանակում է, որ Ռիհաննան ստացավ 16-րդ սերտիֆիկատը «Vevo»-ի կողմից։ 2013 թվականի նոյեմբերի 24-ին տեղի ունեցավ «American Music Awards» մրցանակաբաշխության արարողությունը։ Երգչուհին, առաջինը աշխարհում, ստացավ «AMA» լրացուցիչ «Icon Award» պարգևատրումը՝ երաժշտական զարգացման գործում իր ավանդը ներդնելու համար։ Այդ թվում Ռիհաննան իր ձեռքը վերցրեց նաև «Լավագույն R&B/Soul երգչուհի» մրցանակը։
Նոյեմբերին հայտնի դարձավ, որ Ռիհաննան և Eminem-ը ձայնագրել են չորրորդ դուետային աշխատանքը՝ «The Monster», որի համար տեսահոլովակ թողարկվեց։ Այս երգին հաջողվեց գլխավորել Billboard Pop Songs-ը։ Այս կերպ երգչուհու երգերից 11-ը հայտնվել են աղյուսակի գագաթին, որը ռեկորդային ցուցանիշ է համարվում։ «The Monster»-ը առաջին տեղում է եղել նաև հեղինակավոր «Billboard Hot 100»-ի աղյուսակում։ Դա թույլ տվեց նրան Michael Jackson-ի հետ նույն փուլում գտնվել, քանի որ երկուսն էլ ունեցել են 13 երգ, որոնք հաղթել են այս աղյուսակում։
2013 թվականի դեկտեմբերին լուրեր հաստատվեցին մեկ այլ դուետի մասին Shakira-ի հետ, որի պրեմիերան նշանակված է կազմել 2014 թվականի հունվարին։ Սրա շնորհիվ այն կդառնա Shakira-ի նոր ալբոմի առաջատար երգը։
Անձնական կյանք
2009 թվականին Hip-Hop կատարող 19-ամյա Chris Brown-ը, որի հետ այդ ժամանակ հանդիպում էր 21-ամյա Rihanna-ն, ծեծում է ընկերուհուն և փախչում, բայց հետո ինքնակամ ներկայանում է ոստիկանություն։ Գործի սկզբնական շրջանում Brown-ը հերքում էր իր մեղավորությունը, սակայն դատարանը պատժեց նրան՝ 5 տարի պայմանական հսկողության տակ առնելով, որի վերջանալուց որոշ ժամանակ անց նա ներողություն խնդրեց նախկին ընկերուհուց։
Այս ողբերգական դրվագի ավարտից և բաժանումից հետո Ռիհաննան դաջվածքներ արեց իր վրա. փոքր ատրճանակներ երկու կողքերին և գրություն անրակին (երկու ուսերը միացնող ոսկորին)` «Never a failure, always a lesson», որը թարգմանաբար նշանակում է՝ «Չկա սխալ, կա դաս»։ Նա ունի նաև այլ դաջվածքներ՝ ձկան նշան ականջի ետևում, Shhh և Love գրությունները ձեռքերի մատներին, կրունկի տակ բազե (նախկինում դրա փոխարեն պատկերված էին՝ բանալի և նոտա), փոքրիկ աստղ ականջի աճառին և աստղաբույլ մեջքին, լավագույն ընկերուհու ծննդյան տարեթիվը, աջ կողմում ատրճանակ, կոճին գանգ, դաստակին Maori (դաջվածքի տեսակ), կրծքի տակ եգիպտացի աստվածուհի Իսիդան՝ իր տատիկի հիշատակին՝ Clara "Dolly" Breytveyt, որը մահացավ 2012 թվականի հուլիսի 1-ին՝ քաղցկեղից։ Վերջին դաջվածքը Nefertiti-ի (մեծ թագավորի կին) նկարն է ձախ կողմում։
Brown-ի հետ բաժանվելուց հետո Ռիհաննան սկսեց հանդիպել Los Angeles Dodger-ի խաղացող Matt Kemp-ի, այնուհետև՝ բասկետբոլիստ JR Smith-ի հետ։ 2011 թվականին մամուլում լուրեր տարածվեցին, թե նրա նոր ընկերը՝ երգիչ Asher-ն է։ Սակայն 2012 թվականի հոկտեմբերից Brown-ը և Rihanna-ն վերսկսեցին իրենց հարաբերությունները։ 2013 թվականի աշնանը նրանք կրկին բաժանվեցին։
Արտաքին հղումներ
Կատեգորիա:1988 ծնունդներ Կատեգորիա:Ռիհաննա Կատեգորիա:«Գրեմմի» մրցանակի դափնեկիրներ Կատեգորիա:Բարբադոսցի երգչուհիներ Կատեգորիա:«Ոսկե ազնվամորի» մրցանակի դափնեկիրներ Կատեգորիա:21-րդ դարի երգչուհիներ Կատեգորիա:Brit Awards մրցանակի դափնեկիրներ
Aarzemnieki
Aarzemnieki, լատվիական ֆոլկ խումբ։ Խմբի անդամներն են՝ Յորան Շայնհաուերը, Գունտիս Վեյլանդսը (Guntis Veilands), Կատրինա Դիմանտան (Katrīna Dimanta) և Ռայտիս Վիլումովսը (Raitis Viļumovs)։ Խումբը 2014 թվականի մայիսին իր «Cake to Bake» երգով ներկայացրել է Լատվիան Եվրատեսիլ 2014 երգի մրցույթում ։ Մրցույթի կիսաեզրափակիչ փուլում նրա ելույթը բավարար միավորներ չի ստացել, և երաժշտախումբը եզրափակիչ չի անցել ։
Երաժշտախումբը կազմավորվել է 2013 թվականին։ Նրա առաջատար վոկալիստը՝ Յորան Շայնհաուերը (Jöran Steinhauer), ազգությամբ գերմանացի է։
Ծանոթագրություններ
Կատեգորիա:Եվրատեսիլ 2014 երգի մրցույթի մասնակիցներ Կատեգորիա:2011 հիմնադրված երաժշտական խմբեր
Պաստերացում
Պաստերացում, սննդամթերքի և այլ նյութերի վարակազերծման մեթոդ, կատարվում է տաքացման (60-70 °C) միջոցով և որոշակի ժամանակահատվածում (15-30 ր)՝ սննդամթերքի ֆիզքիմիական հատկությունների աննշան փոփոխության և սննդային ու համային հատկանիշների պահպանման պայմաններում։
Պատմություն
Պաստերացումն առաջարկել է (1865 թ.) ֆրանսիացի մանրէաբան Լուի Պաստյորը (գինին և գարեջուրը փչանալուց պահպանելու համար)։
Մեթոդներ
Պաստերացման են ենթարկում առավելապես բարձր ջերմաստիճանին չդիմացող կամ սննդային ու համային հատկությունները փոխող մթերքները (կաթ, սերուցք, մրգահատապտղային հյութեր, մուրաբա, գինի, գարեջուր և այլն)։
Կատեգորիա:Մանրէաբանության մեթոդներ
Սենեքերիմ Առաքելյան
Սենեքերիմ (Սեմ) Առաքելյան (Senekerim Arakelian, ), Առաջին համաշխարհային պատերազմի հայ մասնակից։ Սենեքերիմ Առաքելյանի անունը ներառված է Առաջին համաշխարհային պատերազմի վերջին վետերանների ցանկում ։
Վերապրելով Հայոց ցեղասպանությունը՝ 16 տարեկանում մասնակցել է Սարդարապատի ճակատամարտին։ Երկրորդ համաշխարհային պատերազմից հետո գաղթել է ԱՄՆ, 1957 թվականին հաստատվել է Մոնտեբելլոյում ։ Մահացել է 2000 թվականի սեպտեմբերի 9-ին ։
Ծանոթագրություններ
Կատեգորիա:Առաջին համաշխարհային պատերազմին մասնակցած հայեր Կատեգորիա:Հայոց ցեղասպանության ականատեսներ
Արոմատիկ ածխաջրածիններ
Արոմատիկ ածխաջրածիններ, օրգանական միացություններ, որոնց մոլեկուլները պարունակում են բենզոլի մեկ կամ մի քանի օղակներ։ Պարզագույն արոմատիկ ածխաջրածինը բենզոլն է՝ C_6H_6։ Նրա մոլեկուլում ջրածնի ատոմները կարող են տեղակալվել ածխաջրածնային ռադիկալներով։ Բենզոլի միատեղակալված հոմոլոգներից են տոլուոլը, կումոլը, ստիրոլը և այլն։ 2, 3 և 4 միատեսակ տեղակալիչների դեպքում հոմոլոգները ունեն 3-ական իզոմեր (օրինակ, օրթո, մետա և պարաքսիլոլները)։ 1, 5 և 6 միատեսակ տեղակալիչներ ունեցող բենզոլի հոմոլոգները իզոմերներ չունեն, իսկ տարբեր տեղակալիչների դեպքում իզոմերները բազմաթիվ են։ Երկու և ավելի բենզոլային օղակները կարող են միմյանց հետ միանալ պարզ կապերով (օրինակ, դիֆենիլ, դիֆենիլմեթան և այլն) կամ լինել կոնդենսված՝ ունենալ ածխածնի ընդհանուր ատոմներ (օրինակ, նավթալին, անտրացեն, ֆենանտրեն և այլն, տես նկարը)։
Արոմատիկ ածխաջրածինները հեղուկ կամ բյուրեղային նյութեր են, լուծելի՝ օրգանական լուծիչներում, անլուծելի՝ ջրում։ Արոմատիկ ածխաջրածինները կարող են հիդրվել, նիտրացվել, սուլֆացվել և առաջացնել համապատասխանաբար ցիկլոպարաֆիններ, նիտրոմիացություններ, սուլֆաթթուներ և այլն։ Հալոգենները, կախված պայմաններից, կարող են տեղակալել բենզոլային օղակի կամ ածխաջրածնային ռադիկալի ջրածնի ատոմները կամ միանալ օղակին, օրինակ, լույսի կամ կատալիզատորի ազդեցությամբ քլորը միանում է բենզոլին և առաջացնում հեքսաքլորանը։ Արոմատիկ ածխաջրածիններից ստացված բազմաթիվ միացություններ կիրառվում են ներկանյութերի, թունանյութերի, դեղանյութերի, պայթուցիկ նյութերի և այլ արտադրություններում։
Արոմատիկ ածխաջրածինների ստացման հիմնական աղբյուրները քարածխային խեժը և նավթն են։ 1 տ քարածխային խեժից կարելի է անջատել 3,5 կգ բենզոլ, 1,5 կգ տոլուոլ, 0,7 կգ քսիլոլներ, 2 կգ նավթալին, 0,15 կգ անտրացեն և այլն։ Կարևոր է արոմատիկ ածխաջրածինների ստացումը նավթից՝ կրեկինգի, պիրոլիզի, կատալիտիկ դեհիդրման կամ դեհիդրացիկլացման միջոցով (տես Արոմաւոացում)։ Գոյություն ունեն արոմատիկ ածխաջրածինների ստացման նաև սինթետիկ եղանակներ, օրինակ, AlCl_3-ի առկայությամբ բենզոլի և օլեֆինների կամ ալկիլհալոգենիդների փոխազդմամբ ստացվում են արոմատիկ ածխաջրածիններ։
Կատեգորիա:Արոմատիկ միացություններ
Ալիծ
Ալիծ, եվրոպական ծագումով հայկական իգական անձնանուն։ Կիլիկիայի պատմության շրջանում մուտք գործելով հայերի մեջ՝ գործածական է եղել 12-րդ դարից մինչև 14-րդ դար ։
Աղբյուրներ
Կատեգորիա:Հայկական իգական անձնանուններ
Պետրու Ռարեշ
Պետրու IV Ռարեշ (մոտ. 1487 — սեպտեմբերի 3 1546) — Մոլդովական իշխանության հոսպոդար 1527—1538 և 1541—1546 թվականներին, Շտեֆան Մեծի որդին։
Առաջին կառավարում
1526 թվականին Հունգարիան պարտվեց Մոհաչի ճակատամարտում, և դա բերեց օսմանյան կայսրության ուժեղացմանը։ Այդ պայմաններում 1527 թվականին իշխանության գլուխ անցած Պետրու Ռարեշ 4-րդը ստիպված էր ավելացնել օսմանների հարկի գումարը 8 հազարից մինչև 10 հազար ոսկի։ Պետրու Ռարեշ 4-րդը վարում էր ակտիվ արտաքին քաղաքականություն։ 1530 թվականին նա նորից փորձեց վերադարձնել Պոկուտյեն (հերթական անգամ զիջված Բոգդան Ծուռ 3-րդի կողմից 1505 թվականին)։ 1530 թվականի ձմռանը մոլդովական զորքերը գրավեցին վիճահարույց տեղանքը, բայց դրանից հետո, երբ լեհական բանակը 1531 թվականի օգոստոսի 22-ին պարտություն տարավ Օբերտինի ճակատամարտում, մոլդովական զորքերը նահանջեցին։ 1532 թվականին խաղաղության պայմանագիր կնքվեց Լեհաստանի հետ։
Պետրու Ռարեշ 4-րդը փորձում էր շարունակել հոր կենտրոնական իշխանության ուժեղացման քաղաքականությունը։ Հենվելով մանր աստիճանավորների վրա՝ սահմանափակում էր խոշորների ազդեցությունը։ Վերջիններիս դժգոհությունը դրդում էր դավադրության։ Պետրու Ռարեշը սկսեց նախապատրաստվել Մոլդովան թուրքական տիրապետությունից ազատագրելուն և այդ նպատակով կապեր հաստատեց շատ երկրների կառավարությունների հետ։ 1533 թվականին, փորձելով գտնել նոր դաշնակիցներ, Պետրու Ռարեշ 4-րդը պատվիրակներ ուղարկեց Ռուսաստան։ 1535-ին կնքեց գաղտնի հակաօսմանյան պայմանագիր Ֆերդինանդ 1-ին Գաբսբուրգի հետ։ Եվրոպայում ստեղծվեց Սուրբ միությունը, որը նախատեսում էր օգտագործել Օսմանյան կայսրության ներգրավվածությունը Իրանա-թուրքական պատերազմին։ 1538 թվականին Մոլդովա ուղևորվեց թուրքական բանակը՝ սուլթան Սուլեյմանի գլխավորությամբ, արևելքից ներխուժեցին ղրիմյան թաթարները, իսկ հյուսիսից՝ լեհերը։ Պետրու Ռարեշի զորքերը սկզբում դիմադրություն էին ցուցաբերում օսմաններին և նույնիսկ ջարդեցին նրանց Խոտինի մոտ։ Բայց թուրքական բանակի կողմից Սուչավների իշխանության գրավումից և սուլթանին հավատարմություն ցուցաբերած աստիճանավորների դավաճանությունից հետո Պետրու Ռերաշը փախավ երկրից։ Այդ ժամանակվանից Մոլդովան վերջնականապես ընկավ Օսմանյան կայսրության տիրապետության տակ։ Սուլթանն իրեն ենթարկեց Պրուտի և Դնեստրի միջև ընկած շրջանը, իսկ ղրիմի թաթարները ստացան Բուջակը։
Երկրորդ կառավարում
Ստեֆան Լակուստա 5-րդը դարձավ դավադրության զոհ։ Ալեքսանդր Կորնյան նույնպես փորում էր ազատվել թուրքական տիրապետությունից։ Այսպիսի դրության մեջ 1541 թվականին Պետրու Ռարեշը նորից դարձավ հոսպոդար՝ թուրքական սուլթանից ստանալով Մոլդովայի գահը։ Բայց դրա համար նա պարտավորվեց մեծացնել հարկի չափերը մինչև 12 հազար ոսկի և ընդունել 1538 թվականի տարածքային կորուստները։ Սուչավում տեղակայվեց թուրքական կայազորը, իսկ որդին՝ Իլյան որպես պատանդ ուղարկվեց Ստամբուլ։ Պետրուն այս անգամ էլ սկսեց ուժեղացնել կենտրոնական իշխանությունը, մահապատժի ենթարկեց ընդդիմադիր աստիճանավորների գլխավորներին։ 1542 թվականին համաձայնագիր կնքեց Հաբսբուրգների հետ, կապ էր պահպանում հակաթուրքական ուժերի, Ռուսաստանի հետ՝ ստանալով նրանցից նյութական օգնություն։
Հղումներ
Muşatin family
Ծանոթագրություններ
Կատեգորիա:Մոլդովա
Լ'Էտուալ
Բնակչությունը 2006 թվականի դրությամբ կազմում է 1261 մարդ, բնակչության խտությունը` 159.62 մարդ/կմ²։ Բնակավայրը զբաղեցնում է 7.9 կմ² տարածք։
Աշխարհագրություն
Գտնվում է Փարիզ քաղաքից 135 կմ հյուսիս, Ամյեն քաղաքից 24 կմ հյուսիս-արևմուտք։
Տնտեսություն
2010 թվականին ուներ 788 աշխատունակ (15-64 տարեկան) բնակիչ, որոնցից ակտիվ էին 563-ը, իսկ ոչ ակտիվները` 225։ Ակտիվության ցուցանիշը կազմում է 71,4 %։ 563 աշխատունակ մարդկանցից աշխատել է 439 անձ (249 տղամարդ և 190 կին)։ Գործազուրկ են եղել 124 անձ (57 տղամարդ և 67 կին)։ 225 անաշխատունակներից 43-ը եղել են աշակերտներ կամ ուսանողներ, 90-ը` թոշակառուներ, իսկ 92-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Վիսոկո
Վիսոկո, քաղաք Բոսնիա և Հերցեգովինայի կենտրոնական մասում։ Բնակչությունը կազմում է 41,352 մարդ։
Վիգարանո Մայնարդա
Բնակչությունը՝ 6589 մարդ։ Բնակչության խտությունը՝ 157 մարդ/կմ²։ Զբաղեցնում է 42 կմ² տարածք։ Փոստային ինդեքս՝ 44049։ Հեռախոսային կոդը՝ (+39) 0532։
I Should Be So Lucky
«I Should Be So Lucky», ավստրալիացի երգչուհի Քայլի Մինոուգի դեբյուտային ստուդիական ալբոմի առաջին սինգլը, որը թողարկվել է 1987 թվականի դեկտեմբերի 29-ին։ Երգը գրել են հայտնի պրոդյուսերական եռյակի անդամները՝ Սթոքը, Էյթքենը և Ուոթերմենը։ Սինգլի տեսահոլովակը նկարահանել է ռեժիսոր Քրիս Լանգմանը 1987 թվականի նոյեմբերին։
Վիգարանո Մայնարդա
Քաղաքի հովանավոր սուրբը սուրբ Անտոնիուս Պատավինուսն է։
I Should Be So Lucky
Կենդանի կատարումներ
Քայլին երգը կատարել է հետևյալ համերգային շրջագայությունների ժամանակ.
2001 թվականին Քայլի Մինուոգը երգը կատարել է An Audience with... հաղորդման ժամանակ։
Քննադատություն
«I Should Be So Lucky» ստացել է դրական արձագանքներ։ Digital Spy-ից Նիք Լևինն սինգլն անվանել է «աչքի ընկնող» ։ Երգն արժանացել է մրցանակի ավստրալիական ARIA Awards երրորդ ամենամյա մրցանակաբաշխության «Highest Selling Single» (ամենաշատ վաճառված սինգլ) անվանակարգում ։
Երգացանկ
(Not available at time of original release. Released for the first time as part of iTunes PWL archive release in 2009.)
Ծանոթագրություններ
Կատեգորիա:Քայլի Մինոուգի երգեր
Անդրաշ Կալայ-Սոնդերս
Անդրաշ Կալայ-Սոնդերս (հունգարերեն` András Kállay-Saunders, ), ամերիկա-հունգարացի երգիչ և երաժշտական պրոդյուսեր։ Նա իր «Running» երգով 2014 թվականի մայիսին ներկայացրել է Հունգարիան Եվրատեսիլ 2014 երգի մրցույթում  ։ Մրցույթի քվեարկության արդյունքում զբաղեցրել է 5-րդ հորիզոնականը։
Ծանոթագրություններ
Կատեգորիա:Հունգարացի երգիչներ Կատեգորիա:1985 ծնունդներ Կատեգորիա:Հունվարի 28 ծնունդներ
Վիգարանո Մայնարդա
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Մատվեյ Պլատովի հուշարձան (Սեմիկարակորսկ)
Մատվեյ Պլատովի հուշարձան (Памятник Матвею Платову), հուշարձան Ռուսաստանի Դաշնության Ռոստովի մարզի Սեմիկարակորսկ քաղաքում։ Նվիրված է Դոնի կազակական զորքի ատաման, հեծելազորի գեներալ, Ռուսական կայսրության XVIII դարի վերջի - XIX դարի սկզբի բոլոր պատերազմների մասնակից Մատվեյ Իվանովիչ Պլատովին (1753-1818)։ Բացվել է 2010 թվականին։
Պատմություն
Մատվեյ Իվանոիվիչ Պլատովը ծնվել է Դոնի կազակության մայրաքաղաք Չերկասկում (այժմ` գյուղ Ստարոչերկասկայա)։
Պլատովը Դոնի կազակության հերոս է, նա կյանքի 47 տարին նվիրել է մարտերին ու ճակատամարտերին։ Մ. Պլատովը ռուս-թուրքական պատերազմների մասնակից է, Ալեքսանդր Վասիլևիչ Սուվորովի աջակիցը։ Մասնակցել է Օչակովի և Իզմայիլի գրավմանը, 1812 թվականի Հայրենական պատերազմի հերոս է, Դոնի կազակական զորքի ռազմական ատաման։ Ռուսական բանակի արտասահմանյան արշավների ժամանակ Պլատովը ղեկավարել է կազակական կորպուսը։ Նրա առաջնորդությամբ կազակները հաղթել են ֆրանսիական, թուրքական և թաթարական զորքերին։
2010 թվականին Ռոստովի մարզի Սեմիկարակորսկ քաղաքում, ի հիշատակ ատամանի և նրա մատուցած ծառայությունների, բացվեց հուշարձան։ Հուշարձանը ստեղծելու նախաձեռնողներն էին «Արդար Ռուսաստան» կուսակցության տեղական բաժանմունքի ղեկավարը և պահեստազորի սպաների «Մեգապիր» միավորումը։
Հուշարձանը կառուցվել է Սեմիկարակորսկ, Նովոչերկասկ, Վոլգոդոնսկ, Տալլին և այլ քաղաքների ժառանգական կազակների, ագարակատերերի և գործարարների միջոցներով։
Հուշարձանի հեղինակն է ռոստովցի քանդակագործ Վլադիմիր Բելյակովը։
Նկարագրություն
Մ. Մ. Պլատովի հուշարձանը տեղադրված է ոչ բարձր պատվանդանի վրա, որն իր հերթին կանգնած է քարերի բլրակին։ Ատամանի բրոնզե քանդակը պատրաստված է ողջ հասակով։ Նրա հագին հուսարական համազգեստ է։ Պատվանդանին փակցված է հուշարձանի նկարագրությամբ տախտակ։
Նաոմի Գրոսման
Նաոմի Գրոսման (Naomi Grossman, ), ամերիկացի դերասանուհի, գրող, սցենարիստ և պրոդյուսեր։ Առավել հայտնի է Պեպպերի դերով FX ալիքի «Ամերիկյան սարսափ պատմություն» հեռուստասերիալում։
Կենսագրություն
Նաոմի Գրոսմանը ծնվել է 1975 թվականի փետրվարի 6-ին Դենվերում, Կոլորադոյում։ Վաղ հասակում խաղացել է թատրոնում, Արգենտինայում միջին դպրոցն ավարտելուց հետո ընդունվել է Հյուսիս-Արևմտյան թատերական համալսարան ։ Գրոսմանը եղել է Groundlings իմպրովիզացիոն-հումորային թատերախմբի անդամ Լոս Անջելեսում։ Նա ցանկանում էր թատերախմբի կազմում ելույթ ունենալ «Շաբաթ երեկոյան ուղիղ եթերում» հեռուստաշոուում, սակայն թատերախումբը իր հետ պայմանագիրը չեղյալ համարեց։ Դրանից հետո Նաոմին սկսեց իսպաներեն դասավանդել և որոշում ընդունեց դադար տալ իր դերասանական կարիերայում ։
Գրոսմանը գրում է գրքեր և սցենարներ ֆիլմերի համար, ոգեշնչման աղբյուր է համարում Լիլի Թոմլինին, Թրեյսի Ուլլմանին, Ջիլդա Ռադներին և Բերնեթ Քերոլին ։
Կարիերա
Գրոսմանն իր դերասանական կարիերան սկսել է 1990 թվականին փոքր հեռուստատեսային դերերով, թատերական ելույթներով ։
2012 թվականին դերասանուհին գնում է «Ամերիկյան սարսափ պատմություն․ Հոգեբուժարան» սերիալի լսումներին։ Շուտով նա ստանում է Պեպպերի՝ հոգեբուժարանի հիվանդի դեր, ով միկրոցեֆալիա ունի։ Այս դերի համար նա լիովին սափրում է գլուխը ։ 2014-ին հայտնի է դառնում, որ Գրոսմանը կվերադառնա սերիալի 4-րդ եթերաշրջան՝ «Ամերիկյան սարսափ պատմություն։ Հրեշների կրկեսը» և կրկին կխաղա Պեպպերի դերը։ Դրանով նա դառնում է այն քիչ դերասաններից, ովքեր խաղում են նույն դերը սերիալի տարբեր եթերաշրջաններում ։
Արտաքին հղումներ
Կատեգորիա:Փետրվարի 6 ծնունդներ Կատեգորիա:1975 ծնունդներ Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի սցենարիստներ Կատեգորիա:Ամերիկացի գրողներ Կատեգորիա:Ամերիկացի պրոդյուսերներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Տարվիզիո
Տարվիզիո (Tarvisio), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 4597 մարդ 2008 թվականի մարդահամարի տվյալների, բնակչության խտություն՝ 22.36 մարդ/կմ²։ Զբաղեցնում է 205.59 կմ² մակերես։ Փոստային ինդեքս՝ 33018։ Հեռախոսային կոդ՝ 0428։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Ադամ Իրիգոյեն
Ադամ Իրիգոյեն (Adam Irigoyen, ), ամերիկացի դերասան, կոմիկ, ռեփեր և պարող։ 2012 թվականին եղել է «Երիտասարդ դերասան» մրցանակաշխության «Երիտասարդ դերասան» անվանակարգի նոմինանտ։ Կինոյում սկսել է նկարահանվել 2009 թվականից։ Նկարահանվել է Դիսնեյի մի շարք հայտնի հեռուստասերիալներում և սիթ-քոմերում։
Կարիերա
Ադամ Իրիգոյենը սկսել է նկարահանվել ֆիլմերում՝ սկսած 2009 թվականից, մինչ այդ մի քանի տարի նկարահանվել է գովազդային հոլովակներում։ Առավելապես հայտնի է Դյուս Մարտինեսի դերով՝ «Պարային տենդ» ֆիլմից (2010), որի համար նա ստացել է «Երիտասարդ դերասան» մրցանակի անվանակարգ (2012) ։
Ադամը նաև ռեփեր է և պարող։
Հղումներ
Կատեգորիա:Ամերիկացի դերասաններ Կատեգորիա:Ամերիկացի ռեփերներ Կատեգորիա:Ամերիկացի պարողներ Կատեգորիա:Ամերիկացի տղա երեխա դերասաններ
Գեղմանց լեռներ
Գեղմանց լեռներ, լեռներ Իրանում, Կասպից ծովի հարավ֊արևմտյան ափին։ Համապատասխանում են այժմյա Գիլանի լեռներին՝ Իրանում ։
Ծանոթագրություններ
Կատեգորիա:Իրանի լեռնաշղթաներ Կատեգորիա:Գիլան
Արտավազդ Հակոբյան
Արտավազդ Արմենակի Հակոբյան, ճարտարագետ-էլեկտրիկ։ Տեխնիկական գիտությունների թեկնածու (1938)։ Պրոֆեսոր (1962)։
Ծանոթագրություններ
Կատեգորիա:Հայ ճարտարագետներ Կատեգորիա:Տեխնիկական գիտությունների թեկնածուներ Կատեգորիա:Հայ պրոֆեսորներ
Հրեաների վտարում Իսպանիայից
Հրեաների վտարում Իսպանիայից (Ալհամբրայի դեկրետ), հրեաների վտարում Իսպանիայից, Սարդինիայից և Սիցիլիայից Ֆերդինանդ II Արագոնցու և Իզաբելա I Կաստիլացու հրամանով, որ ընդունվել է 1492 թվականին Ալհամբրայում (հայտնի է նաև Գրանադայի հրովարտակ կամ Վտարման հրովարտակ անուններով)։ Հրովարտակով երեք ամիս ժամանակ էր տրամադրվում Իսպանիայում ապրող հրեաներին մկրտվելու կամ երկրի սահմանները լքելու համար. այս ժամկետից ավելի մնացածները համարվում էին օրենքից դուրս։ Հրեաները փախչում էին Պորտուգալիա (չորս տարի անց այնտեղ կրկնվել է պատմությունը), այնտեղից էլ Եվրոպայի հյուսիս կամ Իտալիա, Օսմանյան կայսրություն, Հյուսիսային Աֆրիկայի երկրներ։ Հրեաների համար վտարումը ազգային աղետի է վերածվում։
Նախապատմություն և վտարման պատճառներ
Արագոնի գահի ժառանգորդ Ֆերնանդոյի և Կաստիլիայի գահաժառանգ Իզաբելայի ամուսնությունից հետո (1469) Իսպանիայում ակտիվորեն սկսվում է քրիստոնեության ընդունում։ Որոշում է ընդունվում հետ նվաճել մուսուլմանական Գրանադան` դրանով ավարտին հասցնելով Ռեկոնկիստան, և հարկադրաբար մկրտել հրեաներին ու մուսուլմաններին, որպեսզի Իսպանիան վերածվի բացառապես կաթոլիկ թագավության։ Նախագծի իրականցումն սկսվում է Ալհամբրայի հրովարտակի հռչակումով և դրան հաջորդած հետապնդումներով, որոնք կիրառվում էին մկրտված այն հրեաների նկատմամբ, որոնք կասկածվում էին գաղտնի ձևով հուդայականություն դավանելու մեջ։ Ինկվիզիցան դատում էր ամեն կասկածյալի, որ կիրականացներ հուդայական կրոնական ծես։ Մեղադրյալների գույքն անցնում էր Գրանադայի դեմ պատերազմի ֆինանսավորմանը։ Մատնիչներին խրախուսելու համար գույքի մի մասը հանձնվում էր նրանց, այդ պատճառով էլ ավելի ու ավելի շատ մարդիկ էին ցանկանում հարստություն կուտակել ուրիշների հաշվին։
1483 թվականին կաթոլիկ եկեղեցու գլուխ է դառնում Թոմաս Տորկվեմադան։ Ինկվիզիցիայի արխիվները պարունակում են մոտ 49.092 գործ, որոնց միայն 1.9 %-ն է հաստատել կասկածյալի մեղքը, և գործը հանձնվել է աշխարհիկ իշխանություններին մահապատիժ կիրառելու նպատակով։ Մնացած 98.1 %-ը կա'մ արդարացվել է, կա'մ ստացել ոչ ճակատագրական պատիժներ` տուգանք, ուխտագնացություն, ապաշխարանք ։
Օրենսդրությունը շարունակում էր հրեաներին պաշտպանել պաշտոնյաների ու մասնավոր անձանց կողմից դրսևորվող կամայականություններից։ Այս մասին է վկայում թագավորական խորհրդի քարտուղարի նամակը (մարտի 1, 1479), որ ներկայացնում է Ավիլայի հրեական համայնքում հարկերի ապօրինի պահանջից հրեաների բողոքները։ 1479 թվականի սեպտեմբերի 18-ի և 1480 թվականի հունվարի 8-ի ցուցումները հաստատում են հրեաների արտոնությունները նույն թվականին, որոնց համաձայն արգելվում էր հրեաների տները, հագուստը և այլ առարկաներ գրավ վերցնել, ընդ որում հրեաներն ազատված էին քաղաքային հարկերից։ Դրա օգտին կայացել էին մի շարք որոշումներ` էրմանդադայի (հասարակական կարգը պահպանող զինված կազմակերպություն) գլխավոր կապիտանի հրամանը (1480) Ավիլայի հրեա բնակչության դեմ բռնություն գործադրելու դեմ, 1483 թվականի մարտի 15-ի արքայական հրովարտակը, որով հրեական թաղամասը պաշտպանվում էր հարևան քրիստոնյաների հարձակումից, 1491 թվականի դեկտեմբերի 16-ի որոշումը, որով ապահովվում էր անձի ու ունեցվածքի անվտանգությունը այն բանից հետո, երբ քարերով ծեծել էին մի հրեայի, և մի շարք այլ փաստաթղթեր։ Նույն ժամանակ Գրանադայի կապիտուլյացիայի պայմանագրով հրեաներին վերապահվում էր դավանանքի ու քաղաքացիական ազատություն։
Վերաբնակեցման մասին 1492 թվականի հրաման
Անմիջապես ռեկոնկիստայի ավարտից հետո արքաները հրապարակել են 1492 թվականի մարտի 31-ի հրամանը Կաստիլիայի և Արագոնի թագավորություններից հրեաներին վտարելու մասին։ Հրամանն այս ծայրահեղ քայլն արդարացնում էր «համայնքի կողմից քրիստոնյաներին հասցվող մեծ վնասներով, քանի որ որոշ մարդկանց մասին հայտնի էր, որ նրանք միշտ փորձում են հնարավոր բոլոր միջոցներով հավատացյալ քրիստոնյաներին շեղել իրենց կաթոլիկ հավատից` նրանց գրավելով իրենց անմաքուր հավատի մեջ»։
Հրեաներին ժամանակ էր տրվում մինչև հուլիսի վերջ, ընդ որում նրանց արգելվում էր ոչ միայն Իսպանիա վերադառնալը, այլ նույնիսկ իսպանական հողերով անցնելը, որ սպառնում էր ունեցվածքի բռնագրավմամբ ու մահվան վախով։ Մինչ այդ ժամկետի ավարտը հրեաները մնում էին «արքայի պաշտպանության ու հովանավորության ներքո», որպեսզի նրանք կարողանան «անվտանգ գալ, փոխել ու օտարել իրենց շարժական ու անշարժ գույքը և ազատորեն տիրել դրան»։ Սակայն բոլոր այդ երաշխիքները իրականում քիչ արդյունավետ էին։ Բռնի վաճառքը հաճախ մեծ օգուտ էր բերում վաճառողին, հատկապես այն մրցակցության շնորհիվ, որը պետք է առաջանար բոլոր հրեաների ունեցվածքի միաժամանակյա վաճառքի դեպքում։ Եվ քանի որ նրանց արգելված էր Իսպանիայից դուրս հանել ոսկի, արծաթ, դրամ և այլ պարագաներ, որոնց արտահանումն արգելված էր թագավորության օրենքներով, ապա պարզ է, որ վտարվածների կորուստներն ահռելի էին։ Հրեաներից շատերը, սակայն, փորձում էին շրջանցել օրենքը` դրամական փոխանցումներ կատարելով հրեա բանկիրների ու տարբեր երկրների առևտրականների հետ իրենց կապերն օգտագործելու միջոցով ։ Մինչև հուլիսի 31-ը հնարավոր չի լինում արտաքսել բոլոր հրեաներին, և վերջնական ժամկետը երկարացվում է մինչև օգոստոսի 2-ը։
Մարրաներ
Ո'չ հրովարտակը, ո'չ ժամանակի Իսպանիայի այլ օրենքներ չէին նախատեսել մահվան սպառնալիք և պատժի որևէ տեսակ մկրտությունից խուսափելու համար։ Բայց քանի որ հրովարտակը հրեաներին անպաշտպան էր դարձրել կյանքի ու ունեցվածքի ապահովությունից, նրանք, ովքեր չէին ցանկանում հեռանալ, մկրտվում էին։ Այսպիսի հրեաները կոչվում էին մարրաներ։ Ամեն դեպքում, նրանց մի մասը շարունակում էր գաղտնի դավանել հուդայականություն։ Այն ժամանակի իրավունքի տեսանկյունից այդպիսի մարդիկ կրոնական ուխտադրուժներ էին` արժանի ինկվիզիցիայի դատաստանին, որը կարող էր այդ մեղքի համար պատժել ձերբակալությամբ, ունեցվածքի բռնագրավմամբ, իսկ կրկնահանցագործներին նույնիսկ կարող էին այրել խարույկի վրա ։
Հրեաների` ավանդական հավատը խաբեությամբ պահպանելու փորձերը հեշտությամբ բացահայտվում էին, քանի որ հուդայականություն դավանելը պահանջում էր մի շարք ակնհայտ հանգամանքներ` հրաժարում ոչ կաշրութային դեմքից, թաղումներ Թորայի տանը և շաբաթ օրերին աշխատելուց կամ որևէ բան կատարելուց հրաժարումը։ Այս նշանների շնորհիվ ինկվիզիցիան հաջողությամբ բացահայտում ու պատժում էր ուխտադրուժներին։
Հետաքրքիր փաստեր
Համաձայն Ռ. Կարասկոյի հետազոտությունների՝ ինկվիզիցիայի նյութերով Տոլեդոյում 16-րդ դարի երկրորդ կեսին հրեական ամեն ընտանիք միջին հաշվով ունեցել է 4.4 երեխա այն դեպքում, երբ «հին քրիստոնյաների» ընտանիքներում այդ թիվը 2.5 էր։ Համաձայն Լիդսի համալսարանի գենետիկ հետազոտությունների, որոնք կատարվել են 2008 թվականին՝ Իսպանիայի ժամանակից բնակչության 20 %-ն ունի հրեական արմատներ հայրական գծով (11 %-ն ունեն արաբական ու բերբերական արմատներ) ։
Արտաքին հղումներ
Կատեգորիա:Հակասեմականություն Կատեգորիա:Հակասեմականությունն Իսպանիայում
Միքայել Այվազյան
Միքայել Այվազյան (12 սեպտեմբերի, 1965, Ստեփանակերտ - 18 ապրիլի, 1994, Մարտակերտի շրջան), հայ ազատամարտիկ, Արցախյան ազատամարտի մասնակից։
Ծանոթագրություններ
Կատեգորիա:Հայ ազատամարտիկներ Կատեգորիա:Սեպտեմբերի 12 ծնունդներ Կատեգորիա:1965 ծնունդներ Կատեգորիա:Ապրիլի 18 մահեր Կատեգորիա:1994 մահեր Կատեգորիա:Ստեփանակերտ քաղաքում ծնվածներ
Սիենա (քաղաք)
Հնագույն ժամանակներ
Ըստ հնագիտական տվյալների, քաղաքի տեղում բնակչություն է եղել սկսած էտրուսկյան դարաշրջանից (մ. թ. ա. 9-5-րդ դարեր)։ Անվանումը կարող է ծագել էտրուսկյան ազգանվանային Սայնա (Saina) անունից կամ գալլիական սենոս ցեղախմբի անվանումից, որը գրավել է Էտրուրիայի մի մասը մոտ մ. թ. ա. 390 թվականին։ Սենա-Յուլիա հռոմեական քաղաքը հիմնադրվել է այս վայրում Օգոստոս կայսեր կողմից։ Քաղաքի մասին առաջին գրավոր վկայությունները պահպանվել են մ. թ. 70 թվականից։ Ըստ հռոմեական աղբյուրների, Սիենան հիմնադրվել է Սենիի (Senius) և Ասքիի` Ռեմի որդիների և համապատասծանաբար Ռոմուլի զարմիկների կողմից։ Ըստ ավանդության, երկվորյակները թաքնվել են Տոսկանայի բլուրների հետևում, որտեղ և ավելի ուշ կառուցվել է քաղաքն ու Սենիի անունից ստացել է Սիենա անվանումը։ Այս լեգենդն արտացոլված է քաղաքի զինանշանում, որտեղ նորածիններ Ռոմուլն ու Ռեմը կաթ են ուտում էգ գայլի կրծքից։ Բացառված չէ նաև, որ անունը ծագում է հռոմեական Սաենիի ազգանունից կամ լատիներեն seneo` «ծեր լինել» բառից։
Սիենան միջնադարում
12-րդ դարում Սիենայի քաղաքացիները քաղաքի ղեկավարությունն իրենց ձեռքն են վերցրել։ Ամբողջ 13-րդ դարում Սիենական հանրապետությունը Իտալիայի ամենաբարգավաճող պետություններից մեկն էր։ Այստեղ շատ վաղ է սկսել զարգանալ բանկային գործը։ Սիենայի հիմնական մրցակիցը Ֆլորենցիան էր, որը պապական իշխանության աջակցությունն էր վայելում։ Դա ստիպել է Սիենային դասվել Իտալիայի կայսերամետ քաղաքների շարքին։ Երկու հանրապետությունների տարածքային վեճերին ժամանակավոր ավարտ է տվել Մոնտապերտիի ճակատամարտը, որ տեղի է ունեցել 1260 թվականի սեպտեմբերի 4-ին, որտեղ ֆլորենցիացիները ծանր պարտություն են կրել։ Հաղթանակի առթիվ սիենացի նկարիչ Դուչչո դի Բուոնինսենյանը քաղաքի տաճարի համար շքեղ պատկերազարդում է արել, որը ճանաչվել է Իտալիայի գոթիկան արվեստի լավագույն նմուշներից մեկը։ Իտալիայում կայսրության ազդեցության նվազումը խախտել է Սիենայի քաղաքական-տնտեսական գերակայությունը Տոսկանայում։ Դրան նպաստել են նաև հռոմեական պապերը, որոնք պատժամիջոցներ են կիրառել թշնամական քաղաքի վաճառականների հանդեպ։ Հանրապետական ուղղվածության փոխակերպումը պապականի ուղեկցվում էր ղեկավարող էլիտայի կազմի փոփոխությամբ։ Սիենայում լայնամասշտաբ շինարարություն էր ընթանում, դրա հետ մեկտեղ չէին դադարում կոնֆլիկտները վաճառականների, ազնվականների ու հասարակ մարդկանց տարբեր խմբերի միջև։ Այդ տարիների սիենական նկարիչների աշխատանքները պահվում են տաճարի թանգարանում և Բուոնսինյորիի գեղարվեստական պատկերասրահում։ 1240 թվականին իր դռներն է բացել Սիենայի համալսարանի դռները։ 1348 թվականին Սիենան դատարկվել է «սև մահի» պատճառով, վրա է հասել տնտեսական ճգնաժամ և կրոնական քվիետիմզ։ Այն կաթոլիկ աշխարհին երկու հայտնի սուրբ է տվել, Սուրբ Եկատերինան և Բերնարդին Սիենացին։ 15-րդ դարում Սիենան վերջնականապես զիջել է իր մշակութային ու կոմերցիոն առաջնայնությունը Տոսկանայի քաղաքներից իր դարավոր թշնամուն` Ֆլորենցիային։ Իտալական պատերազմների տարիներին, երբ Իտալիայի տարածքներն ավերվում էին օտար բանակներ, Սիենան ղեկավարվում էր Ռանդոլֆո Պետրուչչիի կողմից։ Նրա ընտանիքն իշխանությունը պահպանել է մինչև 1524 թվականը։ 1555 թվականին Սիենան հարձակման է ենթարկվել իսպանական զորքերի կողմից։ 18 ամիսների ընթացքում քաղաքը հերոսաբար դիմակայել է նվաճողներին. վերջիններիս ղեկավարում էր ֆրանսիական Եկատերինա Մեդիչի թագուհու ազգական մարշալ Պիերո Ստրոցցին։ Ապրիլի 21-ին իսպանացի զինվորները մտել են քաղաք, Սիենական հանրապետությունը տապալվել է, երկու տարի անց քաղաքը մտել է Տոսկանայի մեծ դքսության մեջ Ֆլորենցիա մայրաքաղաքով։ Այդ ժամանակներից ի վեր Սիենան վեր է ածվել քաղաքական և մշակութային ծայրագավառի, նոր կառույցներ գրեթե չեն կառուցվում, ինչը թույլ է տվել քաղաքին իր միջնադարյան տեսքը պահպանել նաև մեր օրերում։
Մշակույթ
Նորագույն ժամանակներում Սիենայի հիմնական շինարարությունը տեղի է ունեցել քաղաքի միջնադարյան պատերից դուրս։ Դրա շնորհիվ Սիենայում առավել լավ, քան Տոսկանայի այլ կենտրոններում, պահպանվել է միջնադարյան քաղաքը փոքրիկ փողոցներով, հնագույն պալատներով։ Քաղաքի խեցու տեսքով հսկայական հրապարակում տարվա մեջ երկու անգամ ներկայացվել են միջնադարյան ներկայացումներ, որոնք հայտնի են Պալիո տոնակատարություն անունով։ Հրապարակի մեջ է մտնում 1297-1310 թվականներին կառուցված Պուբլիկո Պալացո ռատուշան Ամբորջո Լորենցետիի որմնանկարներով։ Ռատուշային է կցվում միջնադարյան Սիենայի հզորության ու անկախության խորհրդանիշը` 102 մետրանոց Տորրե-դել-Մանջա աշտարակը, որը կառուցվել է 1338-1348 թվականներին։ Հրապարակի հակառակ կողմից երևում է Ուրախության շատրվանը (Fonte Gaia), որը 1419 թվականին նախագծել է Յակոպո դելլա Կվերչան։ Սիենայի տաճարը իտալական գոթիկայի համընդհանուր ընդունված չափանիշ է։ Տաճարին կցված է 1495 թվականին հիմնադրված Պիկոլոմինի գրադարանը Պինտուրիկոյի որմնանկարներով։
Պալիո
Հուլիսի 2-ին և օգոստոսի 16-ին Սիենայում անց է կացվում համաշխարհային ճանաչման Պալիո տոնակատարություն-մրցույթը։ Մրցույթի ժամանակ քաղաքի գլխավոր Պյացա դել Կամպո հրապարակում անց է կացվում ձիարշավ ։ Մրցույթին մասնակցում են Սիենայի 17 շրջանները։ Հուլիսի երկուսի մրցույթին մասնակցում են շրջաններից 10-ը, իսկ մյուս յոթը մրցույթին մասնակցում են օգոստոսի 16-ին։ Հաջորդ տարի մասնակիցները փոխվում են տեղերով։ Շրջանների դրոշները բարձրացվում են հրապարակում։ Մրցույթն ավարտվում է ամբողջ քաղաքով անցնող երթով, որը տևում է ամբողջ գիշեր։ Այս տոնը նշելու ավանդույթը գալիս է միջնադարից։
Արվեստ
Դարեր շարունակ Սիենան աչքի է ընկել կատարողական արվեստի հարուստ ավանդույթներով։ Սիենայի ամենահայտնի նկարիչների ցանկում են Դուչչոն, Սիմոնե Մարտինին, Ամբրոջո Լորենցետին, Պիետրո Լորենցետին, Մարտինո դի Բարտոլոմեոն, Ֆրանչեսկո դի Ջորջոն։ Վերածննդի ժամանակաշրջանի շատ ստեղծագործություններ կարելի է տեսնել սիենական տաճարներում և ապարանքներում, ինչպես նաև` քաղաքի գեղարվեստական թանգարանների հարուստ հավաքածուներում, ինչպիսիք են Սիենական պինակոտեկան։
Ժամանակակից քաղաք
Սիենան համալսարանական քաղաք է։ Քաղաքի գրեթե կեսը ուսանողներ են։ Չնայած քաղաքն իր դիրքով հեռու է խոշոր տրանսպորտային ճանապարհներից, Սինենան իր պատմական ու մշակութային հուշարձաններով, ինչպես նաև` հայտնի Պալիո տոնակատարությամբ, ամեն տարի գրավում է հազարավոր զբոսաշրջիկների։ 2008 թվականին քաղաք է այցելել 163.000 զբոսաշրջիկ արտերկրից ։ Սիենայի արվարձանում, Կյանտի շրջանում է արտադրվում իտալական ամենահայտնի գինին, որն այդպես էլ կոչվում է` կյանտի։
Ծանոթագրություններ
Կատեգորիա:Իտալիայի քաղաքներ Կատեգորիա:Իտալիայի համալսարանական քաղաքներ
Նավթ (այլ կիրառումներ)
Նավթ, կարող է վերաբերել՝
Մեծ շքերթ
Մեծ շքերթ (The Big Parade), 1925 թվականին ռեժիսոր Քինգ Վիդորի նկարահանած ամերիկյան գեղարվեստական ֆիլմ՝ նվիրված Առաջին համաշխարհային պատերազմին։
Սյուժե
Ֆիլմը պատմում է երեք ամերիկացի զինվորների մասին, ովքեր կռվել են Եվրոպայում։ Նրանք երեքն էլ տարբեր սոցիալական դասի ներկայացուցիչներ են՝ աշխատավոր, խանութպան և հարուստ ծնողների զավակ։ Պատերազմը ջնջել է դասակարգային արգելքները և մտերմացրել երիտասարդներին։ Նրանցից երկուսը մահանում են ռազմաճակատում, երրորդը կորցնում է ոտքը, բայց վերադառնում է տուն։ Նա հիասթափված է և հուսահատ։ Հետ վերադառնալով Եվրոպա՝ բացահայտում է ուժեղ տղամարդկային բարեկամություն և իրական սեր։
Անդրադարձ
Քննադատները դրվատանքով են արտահայտվել ռեժիսորի և օպերատորի աշխատանքի համար, սակայն դժգոհ են մնացել որոշ դերասանների աշխատանքից ։ Այնուամենայնիվ, ֆիլմը մեծ հաջողություն է ունեցել։ Որոշ կինոթատրոններում ֆիլմի պաստառը մնացել է ամբողջ տարվա ընթացքում։ Ըստ որոշ գնահատականների՝ սա կոմերցիոն ամենահաջողված համր ֆիլմն է ։
Արտաքին հղումներ
Կատեգորիա:Ամերիկյան դրամա ֆիլմեր Կատեգորիա:1925 ֆիլմեր Կատեգորիա:Համր ֆիլմեր Կատեգորիա:Սև-սպիտակ ֆիլմեր Կատեգորիա:Ֆիլմեր Առաջին համաշխարհային պատերազմի մասին Կատեգորիա:Ամերիկյան ֆիլմեր Կատեգորիա:Ամերիկյան վեպերի էկրանավորումներ Կատեգորիա:Ամերիկյան սև-սպիտակ ֆիլմեր Կատեգորիա:ԱՄՆ-ի ֆիլմերի ազգային գրանցամատյանի ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:MGM ֆիլմեր
Լը Ռուրե
Լը Ռուրե (Le Rouret), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Գրաս շրջանի Վալբոն կանտոնում ։ Մինչև 2015 թվականի մարտը կոմունան վարչականորեն ընդգրկված է եղել Լե Բար սյուր Լու կանտոնի կազմում (Գրաս շրջան)։
Շրջանի տարածքը կազմում է 7,1 կմ, 2006 թվականին բնակչությունը կազմել է 3763 մարդ աճման արտահայտված միտումով, իսկ 2012 թվականին՝ 3965 մարդ, բնակչության խտությունը կազմում է 558,5 մարդ/կմ²։
Բնակչություն
2011 թվականի շրջանի բնակչությունը կազմել է 3887 մարդ, իսկ 2012 թվականին՝ 3965 մարդ ։
Տնտեսություն
2010 թվականի տվյալներով Ֆրանսիայի շրջանում կային 1466 տնային տնտեսություններ, որտեղ բնակվում էր 3548 մարդ։ Այս դեպքում միջին եկամուտը կազմել է 26 հազար 273 եվրո մեկ հակատուի համար ։
Արտաքին հղումներ
Կատեգորիա:Ծովափնյա Ալպեր գավառի բնակավայրեր
Թեյմուր Ռաջաբով
Թեյմուր Բորիսովիչ Ռաջաբովը (Teymur Rəcəbov, ), ադրբեջանցի շախմատիստ է։ 2011 թ-ին ստացել է գրոսմայստերի կոչում։ Ռաջաբովը շախմատ սովորել է խաղալ դեռ 4 տարեկանից։ Երբ նա 12 տարեկան էր՝ հաղթեց Եվրոպայի մինչև 18 տարեկանների շախմատի մրցաշարը։ 2006 թ-ից Ռադջաբովը Ադրբեջանում ՅՈՒՆԻՍԵՖ-ի բարի կամքի դեսպան է։ Նա է գլխավորում տղամարդկանց Ադրբեջանի շախմատի հավաքականը։
Նատալևկա (այլ կիրառումներ)
Նատալևկա, կարող է վերաբերել՝
Էստոնական պարի փառատոն
Էստոնական պարի փառատոն (Üldtantsupidu), պարի և մարմնամարզության ազգային տոն, որը ներկայումս հինգ տարին մեկ անց է կացվում Էստոնիայի Տալլին քաղաքի Կալևի Կեսկստադիոնում (Kalevi Keskstaadion) : Փառատոնին աջակցում և զարգացնում է Էստոնիայի երգի և պարի տոնակատարության հիմնադրամը։ Պարի փառատոնը սովորաբար անց է կացվում նույն հանգստյան օրերին, ինչ էստոնական երգի փառատոնը։
Պատմություն
Էստոնական խաղերի, պարերի ու մարմնամարզության առաջին փառատոնն անց է կացվել 1934 թվականին և դարձել է ներկայիս պարային տոնակատարության նախորդը ։
2003 թվականի նոյեմբերին ՅՈՒՆԵՍԿՕ-ն Էստոնիայի երգի ու պարի տոնակատարության ավանդույթը հայտարարել է որպես մարդկության բանավոր և ոչ նյութական ժառանգության գլուխգործոց ։
Ծանոթագրություններ
Կատեգորիա:Տալլին Կատեգորիա:Էստոնական երաժշտություն Կատեգորիա:Էստոնիայի արվեստ
Սարգիս Ուստա (Սանահին)
Սարգիս Ուստա (ծննդյան և մահվան թվականներն անհայտ են), XVII դարի հայ ճարտարապետ։ Ըստ շինարարական արձանագրության 1652 թվականին իր աշակերտներ Հերապետի, Դավթի, Յեսուի և Կարապետի հետ նորոգել է Սանահինի վանքի Գրիգոր Լուսավորիչ, Ս․ Աստվածածին եկեղեցիները, զանգակատունը և գրատունը։ Նրա մասին այլ տեղեկություններ չկան։
Կատեգորիա:Հայ ճարտարապետներ
Նարա (այլ կիրառումներ)
Նարա, կարող է վերաբերել՝
Պետեր Կոռնելիուս
Կառլ Ավգուստ Պետեր Կոռնելիուս (Carl August Peter Cornelius, ), գերմանացի կոմպոզիտոր և երաժշտական քննադատ։
Ծանոթագրություններ
Կատեգորիա:Գերմանացի կոմպոզիտորներ Կատեգորիա:Օպերային կոմպոզիտորներ Կատեգորիա:Գերմանացի լրագրողներ Կատեգորիա:19-րդ դարի բանաստեղծներ Կատեգորիա:Գերմանացի բանաստեղծներ Կատեգորիա:Գերմանացի գրողներ Կատեգորիա:Գերմանացի երաժշտական քննադատներ Կատեգորիա:Գերմանացի թարգմանիչներ Կատեգորիա:Բանաստեղծներ այբբենական կարգով
Տալմասոնս
Տալմասոնս (Talmassons), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բնակչությունը կազմում է 4196 մարդ 2008 թվականի մարդահամարի տվյալների, բնակչության խտություն՝ 98 մարդ/կմ²։ Զբաղեցնում է 42 կմ² մակերես։ Փոստային ինդեքս՝ 33030։ Հեռախոսային կոդ՝ 0432։
Ծանոթագրություններ
Կատեգորիա:Իտալիայի բնակավայրեր
Աբդալլահ իբն ալ-Մուկաֆֆաա
Աբդալլահ իբն ալ-Մուկաֆֆաա ամբողջական անուն՝ - أبو مٰحَمَّد عبد الله روزبه بن داذویه, Աբու Մուհամմադ 'Աբդալլահ Ռոզբիհ իբն Դազոի, պարսիկ մուսուլման գրականագետ և արձակագիր, համարվում է ադաբի գրականության հիմնադիրը։ Ստեղծագործություններից ամենահայտնին արևելյան առակների ժողովածու Քալիլա և Դիմնա-ի թարգմանությունն ու վերապատումն է։
Կենսագրություն
Իբն ալ-Մուկաֆֆաան ծնվել է 724 թվականին Իրաքի Բասրա քաղաքում, Իրանի Ֆարսի նահանգից սերող ընտանիքում։ Հայրը Օմայյաների (661-750) իշխանության շրջանում հարկահան պաշտոնյա էր, ով պաշտոնական դիրքը չարաշահելու համար պատժվում է և դառնում հաշմանդամ (արաբերեն՝ مقفع, մուկաֆֆաա)։ Իբն ալ-Մուկաֆֆաան սպանվել է Աբբասյան երկրորդ խալիֆ Աբու Ջաֆար ալ-Մանսուրի հրամանով՝ հերետիկոսության մեղադրանքով ։ Պարսիկ բանասերը զրադաշտական էր, որ ձևականորեն իսլամ էր ընդունել ։
Իբն ալ-Մուկաֆֆաայի Քալիլա ուա Դիմնան համարվում է միջնադարյան արաբամուսուլմանական մշակույթի գոհարներից մեկը։ Այն թարգմանված է Պանչատանտրա (पञ्चतन्त्र, բառացիորեն՝ «Հինգ գիրք», «Հինգ ձեռնարկ» կամ «Հինգ ուղեցույց») գրքից, և հարստացված է պարսկական ու արաբական հեքիաթներով։ Նա հիմք է դրել արաբական արձակին և ճանապարհ հարթել հետագա գրականագետների ու արձակագիրների համար" : Ստեղծագործել է միջին պարսկերեն և արաբերեն լեզուներով։
Իբն ալ-Մուկաֆֆաան և ադաբի գրականությունը
«Ադաբ» տերմինը զգալի բովանդակային էվոլյուցիա է ապրել։ Օրինակ, նախաիսլամական Արաբիայում «ադաբ» ասելով հասկանում էին նախնիների ժառանգված ավանդական սովորույթերը, բարքերն ու վարվելակերպի կանոնները։ Իսլամական շրջանում այս տերմինն այլ բովանդակություն ստացավ և սկսեց նշանակել բարձր հոգևոր արժանիքների, բարեկրթության, հարգալից վարմունքի, քաղաքացու՝ ադիբի էթիկայի հասկացությունների յուրօրինակ համակցություն, որը հակադրվում էր բեդվինների անգրագիտությանն ու կոպիտ բարքերին։ Այս հասկացության մեջ մտնում էր գիտելիքների այն ամբողջ կոմպլեքսը, որին պետք է տիրապետեր կիրթ մարդը՝ ադիբը։ Այն առաջին հերթին ներառում էր պատմամշակութային և բանասիրական այն հսկայանկան նյութը, որը կազմում էր արաբական մշակույթի հիմքը։ 8-րդ դարից խալիֆայության այլ ժողովուրդների մշակույթների հետ արաբների շփման հետևանքով ադաբի բովանդակությունը ընդլայնվեց պարսկական, հունական և այլ մշակույթների հաշվին։ Այսինքն ադաբի տակ հասկանում ենք բազմակողմանի բնույթի կրթվածություն։
Ադաբի գրականությունն ուներ ուսուցողական և կրթական նպատակներ, բայց դրանց մեջ կային նաև այնպիսի հատվածներ, որոնք նախատեսված էին ադիբների հանգստի և զվարճանքի համար։ Կար նաև ադաբ տերմինի ավելի նեղ, մասնագիտական մեկնաբանում, ըստ որի ադաբ ասելով հասկանում էին կառավարիչներին ու գրագիրներին (քաթիբ) անհրաժեշտ տեղեկությունների ամբողջությունը իրենց պարտականությունների հաջող իրականացման համար։ Ադաբի գրականության ստեղծման մեջ մեծ է Աբդալլահ իբն ալ-Մուկաֆֆաայի դերը։ Նրա ժամանակ պարսկական կիրթ ընտանիքներում հին իրանական մշակույթի իմացությունը տարածված էր։ Հասուն տարիքում նա ընդունում է իսլամ և ստանում Աբդալլահ անունը։ Մեզ հասած ստեղծագործություններից առաջինները, որոնք պարունակում են ադաբի գրականության ողջ կոմլեքսը Իբն ալ-Մուկաֆֆաայի ստեղծագործությունն են։ Դրանցից են «Ադաբ ալ-սաղիր»-ը (أدب الصغير) և «Ադաբ ալ-քաբիր»-ը (أدب الكبير)։
Ադաբ ալ-քաբիր
Այս աշխատությունը գրելիս Իբն ալ-Մուկաֆֆաան մեծապես օգտվել է պարսկական աղբյուրներից և շատ հնարավոր է, որ թարգմանել է միջին պարսկերենից։ Դրանցում շոշափելի է հունական, պարսկական և հնդկական փիլիսոփայական մտքի ու մշակույթի մեծ ազդեցությունը։ «Մեծ Ադաբը» նախատեսված էր նախ և առաջ կառավարիչների և նրանց ժառանգների, պալատական ու տարբեր բարձրաստիճան անձանց համար՝ որպես խրատական բնույթի ընթերցանություն։ Հատկապես մեծ կարևորություն է տրվում երկրի ղեկավարի վարքին ու կենսակերպին, հպատակների հետ նրա հարաբերություններին։ Ղեկավարը պետք է լինի գործունյա, համեստ և չպետք է շտապի ենթակաների ճակատագիրը որոշելիս։ Ենթականերն էլ իրենց հերթին պետքէ հնազանդ լինեն, բայց շատ չցածրանան իրենց ղեկավարի առջև։ Ղեկավարը չպետք է լինի խաբեբա, պարծենկոտ, հիշաչար, ժլատություն ցուցաբերի։ Նա երբեք չպետք է երդման խոսքեր արտասանի, քանի որ նրա խոսքերի ճշմարտացիությունը ոչ ոքի կողմից չի վիճարկվում։ Այստեղ հեղինակը հատուկ կարևորություն է տալիս ղեկավարի՝խելացի խորհրդականի ընտրությանը։ Քանի որ ղեկավարները կարող են ունենալ պոռթկումներ և միայն խելացի խորհրդականը կարող է նրանց ետ պահել սխալ քայլերից։ Նա պետք է խոսքով դաստիարակի արքային, խելամտություն սովորեցնի և նրա անարդար քայլերը կանխի խելամիտ փաստարկներով։ Այստեղ նա առաջ է քաշում այն գաղափարը, որ որպես իդեալական օրինակ պետք է ներմուծել Սասանյան Պարսկաստանի կառավարման համակարգը։
Ադաբ ալ-սաղիր
Դիդակտիկ բնույթի այս ստեղծագործությունը նախատեսված է ավելի լայն լսարանի համար։ Դրանով հեղինակը նպատակ է ունեցել կատարելագործել հասարակությանը, ուստի այն հասցեագրել է ընթերցողների ավելի լայն շրջանակի։ Առաջին հերթին նրան անհանգստացնում էին գեղագիտական խնդիրները և իր կարծիքով իր քարոզած բարոյականությունը պետք է մարդուն երջանիկ դարձներ։ Բանականությունը պետք է գերիշխի մարմնի վրա, բանական մարդը պետք է շատ լավ իմանա իր թերությունները և ձգտի վերացնել, ուղղել դրանք, ինքնակատարելագործվի, կառավարի իր գործողությունները։ Ըստ նրա՝ մարդն առաջին հերթին պետք է փնտրի հոգեկան ուրախություններ և ոչ թե զգայական վայելքներ, քանզի միայն բանական չափավորությունն է տանում դեպի իսկական երջանկություն։ Բանականության կատարելագործմանը պետք է նպաստի ադաբի գրականությունը, առանց որի անհնար է դառնալ կրթված և դաստիարակված անձ՝ ադիբ։ Քաղաքական առաջնորդը առաջին հերթին պետք է զբաղվի ինքնակատարելագործմամբ, շատ ուշադիր լինի հասարակության մեջ իր վարքի հանդեպ, սովորի ճարտասանություն և ճիշտ ընտրի ընկերներին և օգնականներին։
Արտաքին հղումներ
Կատեգորիա:Պարսիկ արձակագիրներ Կատեգորիա:8-րդ դարի պարսիկներ
Գագիկ Անանյան
Գագիկ Անանյան (12 ապրիլի, 1962, Մեծշեն, Մարտակերտի շրջան - 27 դեկտեմբերի, 1993, Մատաղիս), հայ ազատամարտիկ, Արցախյան ազատամարտի մասնակից։
Կենսագրություն
Գագիկ Անանյանը ծնվել է 1962 թ. ապրիլի 12-ին Մարտակերտի շրջանի Մեծշեն գյուղում։ 1979-ին ավարտել է միջնակարգ դպրոցը, իսկ այնուհետև՝ Ստեփանակերտ քաղաքի վարորդական դասընթացները։ 1981 թ. զորակոչվել է Խորհրդային բանակ։ Ծառայել է խորհրդային բանակի՝ Էջմիածնում տեղակայված ստորաբաժանումում, եղել է տանկի մեխանիկ-վարորդ։ Զորացրվելուց հետո որպես վարորդ աշխատել է գյուղի տնտեսությունում։ 1990 թ. անդամագրվել է Վլ. Բալայանի ջոկատին։ Մասնակցել է բազմաթիվ մարտերի և ամենուր ցուցաբերել խիզախություն։ Զոհվել է 1993-ի դեկտեմբերի 27-ին Մատաղիս գյուղում։ Հետմահու պարգևատրվել է «Մարտական խաչ» 2-րդ աստիճանի շքանշանով։ Ամուսնացած էր, ունի երեք երեխա։ Հանգչում է Մեծշենի գերեզմանատանը ։
Ծանոթագրություններ
Կատեգորիա:Հայ ազատամարտիկներ Կատեգորիա:Ապրիլի 12 ծնունդներ Կատեգորիա:1962 ծնունդներ Կատեգորիա:Դեկտեմբերի 27 մահեր Կատեգորիա:1993 մահեր
Էտրեժու
Էտրեժու (Étréjust), համայնք Ֆրանսիայի Պիկարդիա մարզի Սոմ գավառում ։
Աշխարհագրություն
Գտնվում է Փարիզ քաղաքից 135 կմ հյուսիս, Ամյեն քաղաքից 24 կմ հյուսիս-արևմուտք։
Ծանոթագրություններ
Կատեգորիա:Ֆրանսիայի բնակավայրեր
My Everything
«My Everything», ամերիկացի երգչուհի Արիանա Գրանդեի երկրորդ ստուդիական ալբոմը։ Թողարկվել է 2014 թվականի օգոստոսի 22-ին Republic Records լեյբլի կողմից։ Թողարկման առաջին շաբաթում ալբոմը ունեցել է 169,000 օրինակի վաճառք ամբողջ Միացյալ Նահանգներում և գլխավորել է Billboard 200 ալբոմների հիթ շքերթը ։
Ալբոմը ներառում է 12 երգ, որոնցից 7-ը զուգերգեր են տարբեր կատարողների հետ։ Ալբոմի 5 սինգլներն են «Problem», «Break Free», «Bang Bang», «Love Me Harder» և «One Last Time» երգերը։